ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 5/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Aloitin äskettäin uuden opetussarjan Jumalan todellisesta luonnosta, -
mutta viime jaksossa pidimme taukoa siitä, koska tuolloin oli kulunut -
42 vuotta oikeustapauksesta, jonka jälkeen abortti laillistettiin USA:ssa.
Haastattelin Carrie Fischeriä, joka abortoitiin vuonna 1968.
Hänen äitinsä yritti aborttia, mikä ei ollut tuolloin vielä laillista.
En tiedä kaikki yksityiskohtia, mutta abortti epäonnistui.
Carrien äiti huomasi olevansa abortin jälkeen edelleen raskaana.
Hän tunsi syyllisyyttä teostaan ja päätti synnyttää lapsen.
Carrie kertoi, että synnytys kesti yli 30 tuntia, -
ja siinä oli paljon komplikaatioita. Carriella oli monenlaisia ongelmia.
Lääkärit sanoivat, että hänellä tulisi olemaan mielenterveysongelmia.
Hänen kasvojensa vasen puoli oli halvaantunut ja toinen korva kuuro.
Hänellä oli kampurajalka, jonka Jumala paransi myöhemmin.
Hänen kehonsa vasemmassa puolessa on vieläkin ongelmia.
En ole ennen haastatellut ihmistä, joka on selvinnyt abortista.
Tämä oli ainutlaatuinen tilaisuus. Carrie kertoi monia asioita, -
mutta haastattelusta nousi esiin, että hän sai noin 12-vuotiaana tietää, -
mistä hänen fyysiset ongelmansa johtuivat.
Ne johtuivat aborttiyrityksestä. Tieto satutti Carrieta, -
ja hän oli vähän vihainen äidilleen, mutta antoi hänelle heti anteeksi.
Äiti on nyt hänen hyvä ystävänsä. Carrie avioitui noin 3 vuotta sitten.
Hän muutti miehensä kanssa Houstonin alueelle -
hoitaakseen äitiään, joka on sairastellut.
Se oli todella väkevä todistus siitä, ettei lapsi ole pelkkä sikiö, -
kuten maailman ihmiset sitä kutsuvat. He epäinhimillistävät lapsen, -
jotta sitä olisi helpompi ajatella vain kudospalana.
Carrien äiti yritti aborttia raskauden ensimmäisellä kolmanneksella, -
mutta hän selvisi siitä ja on nykyisin toimiva, -
elävä ja hengittävä ihmisolento, joka on joutunut kärsimään -
vammoista ja vammautumiseen liittyvistä emotionaalisista ongelmista.
Hän kertoi, että häntä hakattiin ja hänen päälleen syljettiin.
Hän jopa harkitsi itsemurhaa ja yrittikin sitä kerran.
Hän heräsi seuraavana aamuna vailla mitään sivuvaikutuksia.
Se vakuutti hänet siitä, että Jumalalla oli hänelle suunnitelma.
Hänellä on nyt suhde Jumalaan, ja hän kertoo tarinaansa ihmisille.
Haluan lukea teille muutaman jakeen psalmista 139.
Jae 13 "Sillä sinä olet luonut minun munaskuuni, -
sinä kudoit minut kokoon äitini kohdussa.
Minä kiitän sinua siitä, että olen tehty ylen ihmeellisesti; -
ihmeelliset ovat sinun tekosi, sen minun sieluni kyllä tietää.
Minun luuni eivät olleet sinulta salatut, -
kun minut salassa valmistettiin, kun minut taiten tehtiin maan syvyyksissä.
Sinun silmäsi näkivät minut jo idussani.
Minun päiväni olivat määrätyt ja kirjoitetut kaikki sinun kirjaasi, -
ennenkuin ainoakaan niistä oli tullut. Mutta kuinka kalliit ovat minulle -
sinun ajatuksesi, Jumala, kuinka suuri on niitten luku!"
Tämä ja monet muut raamatunkohdat osoittavat, että jo ennen syntymää -
kaikki lapselle määrätyt päivät on kirjoitettu Jumalan kirjaan.
Lapsi ei ole vain kudospala eikä osa naisen kehoa, -
sillä on oma sydämensyke ja DNA. Se on erillinen ihminen naisen sisällä.
On paholaisen valhe puhua naisen oikeudesta aborttiin.
Entäpä sen naisen oikeudet, joka on tuon naisen sisällä?
Eikö lapsella ole oikeuksia?
Meillä ei ole oikeutta riistää henkeä toiselta ihmiseltä.
Lapsi on erillinen yksilö heti hedelmöityksestä lähtien.
Tämä käy ilmi Carrien haastattelusta.
Ohjelman lopussa kysyin, halusiko Carrie sanoa jotain -
raskaana oleville naisille, jotka ehkä harkitsivat aborttia -
tai naisille, jotka olivat tehneet sen. Minulle haastattelun kohokohta oli, -
kun hän katsoi kameraan ja sanoi kaikkien abortoitujen lasten puolesta: -
"Haluan teidän tietävän, että nuo lapset antavat teille anteeksi.
He rakastavat teitä eivätkä ole teille vihaisia."
Koin, että Jumala puhui suoraan monille ihmisille.
USA:ssa on abortoitu yli 53 miljoonaa lasta.
Oikeasti abortteja on vielä enemmän, mutta tätä lukua käytetään usein.
53 miljoonaa aborttia tarkoittaa valtavaa syyllisyyden määrää, -
jonka kanssa naiset elävät. Toinen asia, joka nousi esiin, -
olivat unet, joita Carrie näki noin 7―8-vuotiaana.
Hän näki unia kohdussa olevasta lapsesta, joka yritettiin tappaa.
Hän tunsi tuon lapsen tuskan. Tämä tapahtui vuosia ennen -
kuin hän sai edes tietää, että hänet oli yritetty abortoida.
Hän siis näki unia abortista ennen kuin edes tiesi siitä mitään.
En ymmärrä sitä täysin, mutta siihen täytyy liittyä -
jotain hengellistä. Jumala halusi kertoa asian hänelle.
Samoin kuin Carrie näki näitä unia, monet abortin tehneet naiset -
kokevat abortista huonoa omaatuntoa, vaikka kieltävät sen.
He väittävät, ettei sikiö ole olemassa, koska niin on heille helpompi, -
mutta sydämessään he tietävät, että se on väärin.
He tietävät tappaneensa lapsensa.
Tiedän, että jotkut katsojista ovat käyneet tämän läpi.
Carrien sanat jäivät mieleeni. Hän on ihminen, joka selvisi abortista.
Hän pystyi antamaan äidilleen anteeksi ja on tämän hyvä ystävä.
Ja nyt Carrie sanoi uskoakseni Pyhän Hengen johdattamana, -
että nuo lapset antavat äideilleen anteeksi.
Jumalakin antaa teille anteeksi ja rakastaa teitä. Voitte eheytyä siitä.
Uskon, että kohtaatte heidät kerran. Lukemani psalmin jakeet todistavat, -
että vaikka lapsi ei saanut tilaisuutta syntyä -
ja kasvaa kohdun ulkopuolella, niin että olisimme nähneet hänet, -
Jumala näki hänet vielä silloin, kun hän oli äitinsä kohdussa.
Nämä lapset olivat eläviä ihmisiä, ja he ovat nyt Herran luona.
Jonakin päivänä tulemme näkemään kaikki nuo abortoidut lapset.
Eräs entinen työntekijäni ja hyvä ystäväni Jim Ertel -
näki unen tästä. Siitä se muistaakseni alkoi.
Myöhemmin hän kehitti aiheesta kokonaisen kertomuksen.
Hän teki aiheesta videon, jolla näyttelee työntekijöitämme.
Se kertoo yhteydestä abortin tehneen naisen ja hänen lapsensa välillä.
Kun nainen menee taivaaseen, hän kohtaa lapsensa uudelleen.
Se on voimallinen video. Sen nimi on Iloinen jälleennäkeminen.
Haluaisin nyt näyttää sen erityisesti niille, -
jotka ovat kokeneet syyllisyyttä abortista. Olette ymmärtäneet, -
että abortin tekeminen oli väärin, ja olette kamppailleet asian kanssa.
Haluan painottaa, mitä Carrie sanoi abortoitujen lasten puolesta.
He ja Jumala antavat teille anteeksi. Nyt voitte antaa anteeksi itsellenne.
Katsotaan nyt tuo lyhyt video. Jatkan opetusta ohjelman lopussa.
ILOINEN JÄLLEENNÄKEMINEN
Halusin vain sinun tietävän
Olen raskaana.
Halusin vain sinun tietävän...
Olen niin pahoillani.
PERHEKLINIKKA
Halusin vain sinun tietävän
En halunnut luopua sinusta
Ja he elivät onnellisina elämänsä loppuun asti.
Minulle sanottiin, ettet ollut minulle hyväksi
Sanottiin, etten vain ymmärtänyt
Halusin sinun tietävän
En halunnut luopua sinusta
"Ja hän on pyyhkivä pois kaikki kyyneleet heidän silmistänsä, -
eikä kuolemaa ole enää oleva, eikä murhetta eikä parkua -
eikä kipua ole enää oleva, sillä kaikki entinen on mennyt." Ilm. 21:4
Kiitos Jumalalle tuosta väkevästä videosta! Uskon, että Jumala antoi -
Jim Ertelille idean tähän videoon.
Tunnen hänet, ja uskon, että Jumala puhuu videon kautta.
Vastustan aborttia, sillä minusta se on murha ja väärin.
Painotan sitä usein, mutta tiedän, -
että moni abortin tehnyt ymmärtää vasta myöhemmin sen olleen väärin -
ja joutuu kamppailemaan syyllisyydentunteen kanssa.
Haluan rohkaista teitä tämän videon kautta.
Abortoimasi lapsi on antanut anteeksi. Jumala on antanut anteeksi sinulle, -
jos olet kääntynyt Hänen puoleensa ja ottanut Hänet vastaan Pelastajana.
Sinun on aika antaa anteeksi itsellesi.
Tämä teki minuun suuren vaikutuksen. Odotin kuulevani jotain aivan muuta, -
kun kysyin Carrielta, mitä hän haluaisi sanoa ihmisille.
Hän olisi voinut olla katkera ja puhua siitä, kuinka kamala asia abortti on.
Odotin monenlaisia vastauksia enkä tiennyt, mitä hän sanoisi.
Kun hän kääntyi kohti kameraa ja alkoi puhua abortoitujen suulla, -
että he antavat anteeksi, samoin Jumala, olin ihmeissäni.
Siitä näki, millaista työtä Jumala on hänen sydämessään tehnyt.
Uskon, että Jumala tarjoaa abortin tehneille naisille armoa.
Hän ei halua uusia abortteja, Hän haluaa vapauttaa teidät -
abortin aiheuttamasta syyllisyydestä ja tuskasta. Julistan tätä teille.
Uskon, että Herra puhuu tämän kautta monille naisille -
eri puolilla USA:ta ja koko maailmaa. Tämä ohjelma näkyy monissa maissa.
Monet naiset vapautuvat syyllisyydestä, samoin miehet, -
jotka suostuivat aborttiin tai jopa vaativat naista tekemään sen.
Teidänkin pitää pystyä antamaan itsellenne anteeksi oma osuutenne.
Uskon, että Jumala tarjoaa nyt armoa ja anteeksiantoa monille ihmisille.
Ehkä olet kamppaillut syyllisyyden kanssa. Se on aina ollut pinnan alla, -
vaikka pystyt kätkemään sen ja teeskentelemään, että kaikki on hyvin.
Silti se nousee pintaan, kun olet hiljaa yksiksesi.
Jumala julistaa sinulle anteeksiannon, joka voi muuttaa koko loppuelämäsi, -
vapauttaa sinut tästä ja antaa sinulle rohkeutta palvella muita -
ja julistaa heille tätä samaa anteeksiantoa.
Jumala antaa sinulle anteeksi juuri nyt. Haluan rukoilla puolestasi.
Pyydän, että jos tämä koskettaa sinua, olitpa mies tai nainen, -
joka on ollut osallisena abortissa ja kärsii syyllisyydestä, -
avaa sydämesi ja ota anteeksianto vastaan Herralta.
Elämäsi voi muuttua täysin tästä päivästä eteenpäin.
Isä, rukoilen näiden naisten ja miesten puolesta.
Kiitos, että annoit Carrien tulla kertomaan siitä, -
että hän selvisi abortista. Kiitos myös hänelle antamastasi sanasta, -
jonka kautta tarjoat anteeksiantoa abortin tehneille ihmisille.
Isä, uskon, että tuo anteeksianto virtaa näille ihmisille juuri nyt, -
katsoivatpa he ohjelmaa kotonaan tai missä tahansa.
Rakkautesi ja anteeksiantosi virtaavat heidän elämäänsä.
Syyllisyys, jota he ovat kantaneet vuosia, murtuu tällä hetkellä, -
kun muutat ja kosketat heitä.
Uskon, että teet sen. Kiitos siitä syvästä työstä, jota teet, Isä.
Uskon, että tämä poistaa sen piikin, jonka saatana on laittanut -
heidän sisälleen ja joka on aiheuttanut heille paljon tuskaa.
Kiitos, että rakkaus ja anteeksianto tulevat nyt heidän elämäänsä.
Abortoidut lapset ovat nyt luonasi, ja jos nämä abortin tehneet ihmiset -
ovat tehneet parannuksen teostaan ja ottaneet Sinut Herrakseen, -
he saavat kerran kohdata lapsensa, joka on antanut heille anteeksi.
Kiitos, Isä, että siunaat näitä ihmisiä tällä tiedolla, -
ja he saavat vapautua tänään. Kiitämme Sinua tästä.
Uskon, että he voivat myös vapauttaa muita ihmisiä -
vaeltaessaan itse vapaudessa. Yhdymme tähän rukoukseen.
Kiitos ihmeistä, joita teet nyt.
Kiitos siitä Jeesuksen väkevässä nimessä. Aamen.
Ruudulla näkyy numero. Toivon todella, että soitatte siihen.
Ensinnäkin se rohkaisisi meitä. Pyhä Henki kertoo minulle, -
että tämä on koskettanut monia, mutta haluaisin kuulla todistuksenne.
Toiseksi rukouspalvelijamme ovat kypsiä kristittyjä, -
jotka rakastavat Jumalaa ja voivat rohkaista teitä.
Voimme lähettää teille materiaaleja. Tarjoan aiheeseen liittyvää kirjaani.
Se käsittelee kristillistä filosofiaa, mutta nimi on vähän harhaanjohtava.
Se opettaa nyky-yhteiskunnan ongelmakohdista kuten homoudesta, -
luomisen ja evoluution välisestä kiistasta sekä abortista.
Vaikka olisit juuri kokenut anteeksiannon, -
sinun tulee ymmärtää, mitä Raamattu ja lääketiede sanovat abortista.
On paljon todisteita siitä, että sikiö kokee kipua jo varhain.
Tarvitset vastauksia kysymyksiin, jotta voisit auttaa muita.
Annamme tämän kirjan sinulle lahjaksi, jos soitat meille.
Kohta saat lisätietoa tilaamisesta.
Ota yhteyttä jo tänään ja rukoile rukouspalvelijoidemme kanssa.
Andrew näytti ohjelmassa videon Iloinen jälleennäkeminen.
Sen on tehnyt Heart of the Family Ministries. Sen nettisivuilla -
voit katsoa videon uudestaan. Sieltä saat myös tietoa järjestöstä.
Koko Andrewin opetussarja Jumalan todellisesta luonteesta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Koko sarjan voi myös ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Sarjan ensimmäinen osa kertoo Jumalan luonteesta.
Sen hinta on kolme puntaa, mutta ellei sinulla ole siihen varaa, -
Andrew kumppaneineen tarjoaa sen sinulle ilmaiseksi.
Opetus on tänään saatavana viimeistä päivää, joten pidä kiirettä.
Andrew mainitsi kristillisestä filosofiasta kertovan kirjansa.
Saat tänään kirjan ilmaiseksi nettisivujemme kautta.
Lähetämme vain yhden ilmaisen kirjan taloutta kohti.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Helmikuussa Andrew vierailee eri puolilla Kaliforniaa.
Maaliskuussa hän on Kansasissa, Oklahomassa ja Texasissa -
sekä Colorado Springsissä raamattukoulun kampuspäivillä -
ja yhteistyöjärjestöjemme jokavuotisessa konferenssissa.
Huhtikuussa hän pitää siellä pääsiäisen ajan jumalanpalveluksia.
Huhtikuussa hän vierailee lisäksi Orlandossa ja Washingtonissa.
Lisätietoa tapahtumista alueellasi saat nettisivuiltamme.
Haluan kutsua sinut ARMI-konferenssiimme.
ARMI on yhteistyöjärjestömme.
Kokous pidetään tiloissamme Woodland Parkissa 24.―26.3.2015.
Järjestön tarkoitus on saattaa kaikki työkalut ja resurssit, -
jotka Jumala on minulle ja raamattukoulullemme antanut, -
muidenkin pastorien käyttöön. Jäseniä on kaikkialta maailmasta.
Keith Moore palvelee kanssani. Konferenssista tulee hieno.
Muista: 24.―26.3.2015 Coloradon Woodland Parkissa.
Kutsun sinut Coloradoon viettämään kanssamme hienon viikon -
raamattukoulumme uusissa tiloissa.
Kesän raamattukonferenssi järjestetään 29.6.―3.7.2015.
Se sopii perheille, sillä siellä on mukavaa ohjelmaa -
niin aikuisille, lapsille kuin nuorillekin.
Kokouksia on aamuin illoin.
Aamulla puhuvat raamattukoulumme opettajat, illalla palvelen minä.
Tulemme pitämään hauskaa Woodland Parkin uusissa tiloissa.
Muista siis konferenssimme 29.6.―3.7.2015 Coloradossa.
MUUTA ELÄMÄSI. MUUTA MAAILMA.
Suomennos: Anni Lähteenmäki